Návrh NARIADENIE EURÓPSKEHO PARLAMENTU A RADY, ktorým sa s účinnosťou od 1. júla 2011 upravujú odmeny a dôchodky úradníkov a ostatných zamestnancov Európskej únie, ako aj opravné koeficienty, ktoré sa vzťahujú na tieto odmeny a dôchodky /* COM/2013/0895 final - 2013/0438 (COD) */





DÔVODOVÁ SPRÁVA Kontext návrhu 110 || Dôvody a ciele návrhu V nadväznosti na rozsudok Európskeho súdneho dvora z 19. novembra 2013 vo veci C-63/12 musí Komisia predložiť nový návrh na základe článku 10 prílohy XI k služobnému poriadku. Podľa tohto článku má Komisia predložiť príslušné návrhy, o ktorých Európsky parlament a Rada rozhodnú v súlade s článkom 336 Zmluvy o fungovaní Európskej únie. Komisia predložila Rade 13. júla 2011 správu o ustanovení o výnimke (článok 10 prílohy XI k služobnému poriadku) [KOM(2011) 440] a 24. novembra 2011 predložila Rade oznámenie, v ktorom poskytuje dodatočné informácie k svojej správe [KOM(2011) 829]. Súdny dvor uviedol, že ak z posúdení, ktoré vykonala Komisia a Rada, vyplynú opačné závery, Komisia musí Európskemu parlamentu a Rade predložiť príslušné návrhy na základe uvedeného článku s cieľom zapojiť Európsky parlament do legislatívneho procesu a zákonodarcom umožniť rozhodnúť o príslušných opatreniach, ktoré je potrebné prijať vzhľadom na existujúcu hospodársku a sociálnu situáciu v Únii (bod 76). Podľa rozsudku má Komisia možnosť uskutočniť vlastnú voľnú úvahu, pokiaľ ide o náležitý charakter návrhov vzhľadom na hospodárske a sociálne údaje, ako aj, ak je to nevyhnutné, vzhľadom na ďalšie faktory, ktoré sa majú zohľadniť, ako napríklad tie, ktoré sa týkajú riadenia ľudských zdrojov a konkrétne potreby prijatia nových úradníkov (bod 74). Vo vyššie uvedených správach Komisie sa systematicky odkazuje na stagnáciu a prebiehajúcu krízu, ako aj na vysokú mieru nezamestnanosti a vysokú úroveň verejného deficitu a dlhu v Európskej únii, avšak neuvádza sa záver, že boli splnené kritériá stanovené v článku 10 prílohy XI k služobnému poriadku. Keďže Súdny dvor rozhodol, že Komisia nemá nijakú mieru voľnej úvahy rozhodnúť o uplatnení, či neuplatnení ustanovenia o výnimke vzhľadom na tieto kritériá, postup stanovený v článku 10 prílohy XI k služobnému poriadku predstavuje jedinú možnosť, ako v rámci úpravy odmien zohľadniť hospodársku krízu, a tým sa odchýliť od použitia kritérií stanovených v článku 3 ods. 2 uvedenej prílohy. Komisia tieto hospodárske a sociálne údaje zohľadní, aby navrhla vhodné opatrenia na odchýlenie sa od prísneho uplatňovania metódy. Od roku 2011 zároveň došlo k niekoľkým relevantným zmenám. Európsky parlament a Rada prijali reformu služobného poriadku, ktorá zahŕňa pozastavenie úprav platov, príspevkov a dôchodkov v rokoch 2013 a 2014, čo viedlo k ich zmrazeniu na dva roky a k niekoľkým významným zmenám pracovných podmienok zamestnancov inštitúcií EÚ, ako napríklad k opatreniam týkajúcim sa týždenného pracovného času, kariérneho postupu, dôchodkov a dní dovolenky, ktoré vedú k značným úsporám. So zreteľom na výsledok riadneho uplatňovania metódy v roku 2011, sociálnu a hospodársku situáciu, reformu služobného poriadku, ako aj na situáciu týkajúcu sa náboru a riadenia ľudských zdrojov zaznamenanú v uplynulých rokoch Komisia dospela k záveru, že tento návrh, ako aj návrh na úpravu týkajúci sa roku 2012 by boli vhodnými opatreniami, ktoré má prijať zákonodarca na základe článku 10 prílohy XI k služobnému poriadku. Podľa článku 65 služobného poriadku sa odmeny a dôchodky aktualizujú pred koncom každého roku. V tejto súvislosti predstavuje naliehavé vykonanie rozsudku Súdneho dvora vo veci C-63/12 vydaného 19. novembra 2013 dostatočný dôvod na rýchle prijatie tohto nariadenia. Prvky novej metódy, ktoré určujú obsah návrhu Správa Eurostatu bola predložená Rade 24. novembra 2011 [SEK(2011) 1436]. Podľa tejto správy priemerný vývoj kúpnej sily odmien štátnych úradníkov za referenčné obdobie, meranej podľa špecifického ukazovateľa, predstavuje –1,8 %. Životné náklady v Bruseli za referenčné obdobie sa zvýšili o 3,6 %. Výška úpravy sa získa súčinom špecifického ukazovateľa a bruselského medzinárodného indexu vypočítaného Eurostatom. Navrhovaná úprava odmien a dôchodkov v Belgicku a Luxembursku preto predstavuje 1,7 %. Výška úpravy sa musí upraviť, aby sa zohľadnili vyššie uvedené prvky. Komisia preto považuje za vhodné znížiť navrhovanú úpravu odmien a dôchodkov v Belgicku a Luxembursku z 1,7 % na 0,9 % vzhľadom na prísne uplatňovanie metódy. || Ekonomické parity v prípade odmien určujú ekvivalenciu kúpnej sily odmien vyplácaných v Bruseli ako referenčnom meste a odmien vyplácaných v ostatných miestach výkonu práce. Eurostat tieto parity vypočítal po dohode s národnými štatistickými úradmi. Ekonomické parity v prípade dôchodkov určujú ekvivalenciu kúpnej sily dôchodkov vyplácaných v Belgicku ako referenčnej krajine a dôchodkov vyplácaných v ostatných krajinách bydliska. Eurostat tieto parity vypočítal po dohode s národnými štatistickými úradmi. Pokiaľ ide o súbežný návrh týkajúci sa roku 2012, rovnaký prístup by viedol k úprave vo výške 0,9 % namiesto 1,7 %. Nové návrhy týkajúce sa rokov 2011 a 2012 by preto v skutočnosti znížili výsledok riadneho uplatňovania metódy platnej v rokoch 2011 a 2012 o 47 %. 130 || Existujúce ustanovenia v oblasti návrhu Článok 65, článok 10 prílohy XI a článok 19 prílohy XIII k zmenenému služobnému poriadku. Konzultácie so zainteresovanými stranami a posúdenie vplyvu || Konzultácie so zainteresovanými stranami 211 || Použité metódy konzultácie, hlavné sledované sektory a všeobecný profil respondentov Prvky návrhu boli prekonzultované so zástupcami zamestnancov v súlade s platnými postupmi. 212 || Zhrnutie získaných odpovedí a spôsob, akým boli zohľadnené V návrhu sa zohľadňujú stanoviská konzultovaných strán. Vplyv na rozpočet 401 || Vplyv úpravy odmien a dôchodkov na administratívne výdavky a príjmy je podrobne opísaný v pripojenom finančnom výkaze. 2013/0438 (COD) Návrh NARIADENIE EURÓPSKEHO PARLAMENTU A RADY, ktorým sa s účinnosťou od 1. júla 2011 upravujú odmeny a dôchodky úradníkov a ostatných zamestnancov Európskej únie, ako aj opravné koeficienty, ktoré sa vzťahujú na tieto odmeny a dôchodky EURÓPSKY PARLAMENT A RADA EURÓPSKEJ ÚNIE, so zreteľom na Zmluvu o fungovaní Európskej únie, so zreteľom na Služobný poriadok úradníkov Európskej únie, a najmä na jeho článok 10 prílohy XI a so zreteľom na podmienky zamestnávania ostatných zamestnancov Európskej únie, so zreteľom na návrh Európskej komisie, konajúc v súlade s riadnym legislatívnym postupom, keďže: (1) Na dosiahnutie súladu s rozsudkom Súdneho dvora vo veci C-63/12, ak Rada stanoví, že v tomto štádiu konania nastalo vážne a náhle zhoršenie hospodárskej a sociálnej situácie v Únii, Komisia musí predložiť návrh podľa článku 336 s cieľom zapojiť Európsky parlament do legislatívneho procesu. Rada a Európsky parlament takisto rozhodnú o návrhu Komisie so zreteľom na kritériá stanovené v článku 65 služobného poriadku, pričom dodržia pravidlá stanovené v prílohe XI s výnimkou jej článku 3 ods. 2. (2) Súdny dvor potvrdil, že Komisia má možnosť uskutočniť vlastnú voľnú úvahu, ktorá by mala vychádzať z článku 65 služobného poriadku, pokiaľ ide o obsah príslušných návrhov. Pri preskúmaní odmien sa môžu, ak je to vhodné, vziať do úvahy aj iné faktory, ako napríklad riadenie ľudských zdrojov a konkrétne potreby prijatia nových úradníkov. V rámci tejto vlastnej voľnej úvahy môže Komisia svoje rozhodnutie zakladať na hospodárskych a sociálnych údajoch, ako napríklad na stagnácii v roku 2011 a prebiehajúcej kríze, ako aj na vysokej miere nezamestnanosti a vysokej úrovni verejného deficitu a dlhu v Európskej únii. Komisia vzala do úvahy aj vývoj od roku 2011, ako napr. reformu služobného poriadku a najmä zmrazenie odmien úradníkov EÚ na dva roky a zvýšenie týždenného pracovného času na 40 hodín. (3) Podľa údajov, ktoré poskytol Eurostat po dohode s národnými štatistickými úradmi členských štátov, stratili štátni zamestnanci 1,8 % svojej kúpnej sily. Rovnaká strata kúpnej sily by sa mala vzťahovať na úradníkov a ostatných zamestnancov EÚ v období od 1. júla 2011 do 30. júna 2012, ak by Komisia pristúpila k riadnemu uplatneniu metódy. Komisia však považovala za vhodné znížiť navrhovanú úpravu odmien a dôchodkov v Belgicku a Luxembursku z 1,7 % na 0,9 % vzhľadom na hospodársku krízu a úsilie, ktoré už úradníci EÚ schválili. (4) Rovnaký prístup by v roku 2012 viedol k úprave vo výške 0,9 % namiesto 1,7 %. Celková úprava v oboch rokoch by preto bola o 47 % nižšia než v prípade riadneho uplatnenia metódy platnej v rokoch 2011 a 2012. (5) Komisia navrhla uvedené opatrenia s cieľom zapojiť Európsky parlament do legislatívneho procesu a zákonodarcom umožniť rozhodnúť o vhodných opatreniach v súlade s článkom 336 ZFEÚ. (6) Podľa článku 65 služobného poriadku sa odmeny a dôchodky aktualizujú pred koncom každého roku. V tejto súvislosti predstavuje naliehavé vykonanie rozsudku Súdneho dvora vo veci C-63/12 vydaného 19. novembra 2013 dostatočný dôvod na rýchle prijatie tohto nariadenia, PRIJALI TOTO NARIADENIE: Článok 1 S účinnosťou od 1. júla 2011 sa dátum „1. júla 2010“ v článku 63 druhom odseku služobného poriadku nahrádza dátumom „1. júla 2011“. Článok 2 S účinnosťou od 1. júla 2011 sa tabuľka základných mesačných platov uvedená v článku 66 služobného poriadku a používaná na výpočet odmien a dôchodkov nahrádza touto tabuľkou: Článok 3 S účinnosťou od 1. júla 2011 sa opravné koeficienty uplatniteľné na odmeny úradníkov a ostatných zamestnancov podľa článku 64 služobného poriadku stanovujú tak, ako sú uvedené v stĺpci 2 nasledujúcej tabuľky. S účinnosťou od 1. januára 2012 sa opravné koeficienty uplatniteľné na prevody úradníkov a ostatných zamestnancov podľa článku 17 ods. 3 prílohy VII k služobnému poriadku stanovujú tak, ako sú uvedené v stĺpci 3 nasledujúcej tabuľky. S účinnosťou od 1. júla 2011 sa opravné koeficienty uplatniteľné na dôchodky podľa článku 20 ods. 1 prílohy XIII k služobnému poriadku stanovujú tak, ako sú uvedené v stĺpci 4 nasledujúcej tabuľky. S účinnosťou od 16. mája 2011 sa opravné koeficienty uplatniteľné na dôchodky podľa článku 20 ods. 1 prílohy XIII k služobnému poriadku stanovujú tak, ako sú uvedené v stĺpci 5 nasledujúcej tabuľky. Dátumom nadobudnutia účinnosti týchto každoročných úprav pre uvedené členské štáty je 16. máj 2011. S účinnosťou od 16. mája 2011 sa opravné koeficienty uplatniteľné na dôchodky podľa článku 20 ods. 1 prílohy XIII k služobnému poriadku stanovujú tak, ako sú uvedené v stĺpci 6 nasledujúcej tabuľky. Dátumom nadobudnutia účinnosti týchto každoročných úprav pre uvedené miesta výkonu práce je 16. máj 2011. Článok 4 S účinnosťou od 1. júla 2011 sa výška príspevku počas rodičovskej dovolenky uvedená v druhom a treťom odseku článku 42a služobného poriadku stanovuje na 919,94 EUR a v prípade osamelého rodiča na 1 226,57 EUR. Článok 5 S účinnosťou od 1. júla 2011 sa základná výška príspevku na domácnosť uvedená v článku 1 ods. 1 prílohy VII k služobnému poriadku stanovuje na 172,05 EUR. S účinnosťou od 1. júla 2011 sa výška príspevku na nezaopatrené dieťa uvedená v článku 2 ods. 1 prílohy VII k služobnému poriadku stanovuje na 375,96 EUR. S účinnosťou od 1. júla 2011 sa výška príspevku na vzdelanie uvedená v článku 3 ods. 1 prílohy VII k služobnému poriadku stanovuje na 255,09 EUR. S účinnosťou od 1. júla 2011 sa výška príspevku na vzdelanie uvedená v článku 3 ods. 2 prílohy VII k služobnému poriadku stanovuje na 91,84 EUR. S účinnosťou od 1. júla 2011 sa minimálna výška príspevku na expatriáciu uvedená v článku 69 služobného poriadku a v druhom pododseku článku 4 ods. 1 prílohy VII k služobnému poriadku stanovuje na 509,94 EUR. S účinnosťou od 1. júla 2011 sa príspevok na expatriáciu uvedený v článku 134 podmienok zamestnávania ostatných zamestnancov stanovuje na 366,58 EUR. Článok 6 S účinnosťou od 1. januára 2012 sa výška príspevku na kilometrovné uvedená v článku 8 ods. 2 prílohy VII k služobnému poriadku upravuje takto: 0 EUR za každý kilometer od 0 do 200 km 0,3824 EUR za každý kilometer od 201 do 1 000 km 0,6373 EUR za každý kilometer od 1 001 do 2 000 km 0,3824 EUR za každý kilometer od 2 001 do 3 000 km 0,1273 EUR za každý kilometer od 3 001 do 4 000 km 0,0614 EUR za každý kilometer od 4 001 do 10 000 km 0 EUR za každý kilometer nad 10 000 km. K uvedenému príspevku na kilometrovné sa pripočíta doplnkový paušálny príplatok vo výške: – 191,19 EUR, ak je vzdialenosť po železnici medzi miestom výkonu práce a miestom pôvodu od 725 km do 1 450 km, – 382,34 EUR, ak je vzdialenosť po železnici medzi miestom výkonu práce a miestom pôvodu vyššia ako 1 450 km. Článok 7 S účinnosťou od 1. júla 2011 sa výška diét uvedená v článku 10 ods. 1 prílohy VII k služobnému poriadku stanovuje na: – 39,52 EUR pre úradníka, ktorý má nárok na príspevok na domácnosť, – 31,86 EUR pre úradníka, ktorý nemá nárok na príspevok na domácnosť. Článok 8 S účinnosťou od 1. júla 2011 sa spodná hranica príspevku na usadenie uvedená v článku 24 ods. 3 podmienok zamestnávania ostatných zamestnancov stanovuje na: – 1 125,02 EUR pre zamestnanca, ktorý má nárok na príspevok na domácnosť, – 668,94 EUR pre zamestnanca, ktorý nemá nárok na príspevok na domácnosť. Článok 9 S účinnosťou od 1. júla 2011 sa pre príspevok v nezamestnanosti uvedený v druhom pododseku článku 28a ods. 3 podmienok zamestnávania ostatných zamestnancov stanovuje jeho spodná hranica na 1 349,22 EUR a jeho horná hranica na 2 698,46 EUR; paušálny príspevok sa stanovuje na 1 226,57 EUR. Článok 10 S účinnosťou od 1. júla 2011 sa tabuľka základných mesačných platov uvedená v článku 93 podmienok zamestnávania ostatných zamestnancov nahrádza touto tabuľkou: Článok 11 S účinnosťou od 1. júla 2011 sa spodná hranica príspevku na usadenie uvedená v článku 94 podmienok zamestnávania ostatných zamestnancov stanovuje na: – 846,21 EUR pre zamestnanca, ktorý má nárok na príspevok na domácnosť, – 501,69 EUR pre zamestnanca, ktorý nemá nárok na príspevok na domácnosť. Článok 12 S účinnosťou od 1. júla 2011 sa pre príspevok v nezamestnanosti uvedený v druhom pododseku článku 96 ods. 3 podmienok zamestnávania ostatných zamestnancov stanovuje jeho spodná hranica na 1 011,93 EUR a jeho horná hranica na 2 023,83 EUR; paušálny príspevok sa stanovuje na 919,94 EUR. S účinnosťou od 1. júla 2011 sa pre príspevok v nezamestnanosti uvedený v článku 136 podmienok zamestnávania ostatných zamestnancov stanovuje jeho spodná hranica na 890,27 EUR a jeho horná hranica na 2 094,75 EUR. Článok 13 S účinnosťou od 1. júla 2011 sa príspevky za prácu na zmeny uvedené v prvom pododseku článku 1 ods. 1 nariadenia Rady (ESUO, EHS, Euratom) č. 300/76[1] stanovujú na 385,61 EUR, 582,03 EUR, 636,37 EUR a 867,58 EUR. Článok 14 S účinnosťou od 1. júla 2011 sa na sumy uvedené v článku 4 nariadenia Rady (EHS, Euratom, ESUO) č. 260/68[2] použije koeficient 5,566417. Článok 15 S účinnosťou od 1. júla 2011 sa tabuľka v článku 8 ods. 2 prílohy XIII k služobného poriadku nahrádza touto tabuľkou: Článok 16 S účinnosťou od 1. júla 2011 sa na účely uplatnenia článku 18 ods. 1 prílohy XIII k služobnému poriadku stanovuje výška pevného príspevku, ktorý je uvedený v pôvodnom článku 4a prílohy VII k služobnému poriadku platnému pred 1. májom 2004, na: – 133,03 EUR na mesiac pre úradníkov zaradených do platových tried C4 alebo C5, – 203,96 EUR na mesiac pre úradníkov zaradených do platových tried C1, C2 alebo C3. Článok 17 S účinnosťou od 1. júla 2011 sa sadzby základných mesačných platov uvedené v článku 133 podmienok zamestnávania ostatných zamestnancov nahrádzajú takto: Článok 18 Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie. Toto nariadenie je záväzné v celom rozsahu a priamo uplatniteľné vo všetkých členských štátoch. V Štrasburgu Za Európsky parlament Za Radu predseda predseda LEGISLATÍVNY FINANČNÝ VÝKAZ PRE NÁVRHY 1. RÁMEC NÁVRHU/INICIATÍVY 1.1. Názov návrhu/iniciatívy Návrh nariadenia Rady, ktorým sa s účinnosťou od 1. júla 2011 upravujú odmeny a dôchodky úradníkov a ostatných zamestnancov Európskej únie, ako aj opravné koeficienty, ktoré sa vzťahujú na tieto odmeny a dôchodky 1.2. Príslušné oblasti politiky v rámci ABM/ABB[3] Návrh sa môže týkať všetkých oblastí a činností. 1.3. Dôvody návrhu/iniciatívy 1.3.1. Potreby, ktoré sa majú uspokojiť v krátkodobom alebo dlhodobom horizonte Zabezpečiť, aby sa odmeny a dôchodky úradníkov EÚ vyvíjali paralelne so zmenami kúpnej sily zamestnancov štátnych správ členských štátov. 1.4. Trvanie a finančný vplyv ýNávrh/iniciatíva s neobmedzeným trvaním – Počiatočná fáza vykonávania bude trvať od decembra 2013 – a potom bude vykonávanie pokračovať v plnom rozsahu. 1.5. Plánovaný spôsob hospodárenia[4] ýPriame centralizované hospodárenie na úrovni Komisie PMO. 2. ODHADOVANÝ FINANČNÝ VPLYV NÁVRHU/INICIATÍVY 2.1. Príslušné okruhy viacročného finančného rámca a rozpočtové riadky výdavkov · Návrh má finančný vplyv na všetky rozpočtové riadky súvisiace s výdavkami na zamestnancov vo všetkých inštitúciách a agentúrach, t. j. týka sa výdavkov na platy zamestnancov v ústrediach a delegáciách, zmluvných zamestnancov, zamestnancov v administratívnych úradoch, členov, parlamentných asistentov, výskumných pracovníkov, zamestnancov financovaných v rámci rozpočtových riadkov „BA“, zamestnancov platených podľa ustanovení o predčasnom ukončení služobného pomeru a výdavkov na dôchodky. V poradí, v akom za sebou nasledujú okruhy viacročného finančného rámca a rozpočtové riadky. Okruh viacročného finančného rámca || Rozpočtový riadok || Druh výdavkov || Príspevky Číslo [Názov…...….] || DRP/NRP ([5]) || krajín EZVO[6] || kandidátskych krajín[7] || tretích krajín || v zmysle článku 18 ods. 1 písm. aa) nariadenia o rozpočtových pravidlách || XX 01 01 01 a kapitola 11, kapitola 42 Výdavky súvisiace s parlamentnými asistentmi || NRP || NIE || NIE || NIE || NIE 2.2. Odhadovaný vplyv na výdavky 2.2.1. Zhrnutie odhadovaného vplyvu na výdavky v mil. EUR (zaokrúhlené na 3 desatinné miesta) Okruh viacročného finančného rámca: || Číslo || XX 01 01 01 a kapitola 11, kapitola 42 Výdavky súvisiace s parlamentnými asistentmi Okruh viacročného finančného rámca: || 5 || „Administratívne výdavky“ v mil. EUR (zaokrúhlené na 3 desatinné miesta) || || || Rok 2013 || Rok 2014 || Rok 2015 || Rok 2016 || Nasledujúce roky || SPOLU Rozpočtové prostriedky OKRUHU 5 viacročného finančného rámca SPOLU || (záväzky spolu = platby spolu) || 129,0 || 51,6 || 51,6 || 51,6 || 51,6 || 51,6 || 51,6 || Nie je k dispozícii v mil. EUR (zaokrúhlené na 3 desatinné miesta) || || || Rok 2013 || Rok 2014 || Rok 2015 || Rok 2016 || Nasledujúce roky || SPOLU Rozpočtové prostriedky OKRUHOV 1 až 5 viacročného finančného rámca SPOLU || Záväzky || 129,0 || 51,6 || 51,6 || 51,6 || 51,6 || 51,6 || 51,6 || Nie je k dispozícii Platby || 129,0 || 51,6 || 51,6 || 51,6 || 51,6 || 51,6 || 51,6 || Nie je k dispozícii 2.2.2. Odhadovaný vplyv na operačné rozpočtové prostriedky – ý Návrh/iniciatíva si nevyžaduje použitie operačných rozpočtových prostriedkov. 2.2.3. Odhadovaný vplyv na administratívne rozpočtové prostriedky 2.2.3.1. Zhrnutie – ý Návrh/iniciatíva si nevyžaduje použitie administratívnych rozpočtových prostriedkov. 2.2.3.2. Odhadované potreby ľudských zdrojov – ý Návrh/iniciatíva si nevyžaduje použitie ľudských zdrojov. 2.2.4. Súlad s platným viacročným finančným rámcom – ý Návrh/iniciatíva je v súlade s platným viacročným finančným rámcom. 2.2.5. Príspevky od tretích strán – Návrh/iniciatíva nezahŕňa spolufinancovanie tretími stranami. 2.3. Odhadovaný vplyv na príjmy – ¨ Návrh/iniciatíva nemá finančný vplyv na príjmy. – ý Návrh/iniciatíva má finančný vplyv na príjmy, ako je uvedené v nasledujúcej tabuľke: – ¨ vplyv na vlastné zdroje – ý vplyv na rôzne príjmy v mil. EUR (zaokrúhlené na 3 desatinné miesta) Rozpočtový riadok príjmov: || Rozpočtové prostriedky k dispozícii v prebiehajúcom rozpočtovom roku || Vplyv návrhu/iniciatívy Rok 2013 || Rok 2014 || Rok 2015 || Rok 2016 || Nasledujúce roky Článok 4 1 0 – Príspevky do systému dôchodkového zabezpečenia || 437,7 || 9,8 || 3,9 || 3,9 || 3,9 || 3,9 || 3,9 || 3,9 Článok 4 0 0 – Výnosy zo zdaňovania || 591,7 || 13,4 || 5,3 || 5,3 || 5,3 || 5,3 || 5,3 || 5,3 Článok 4 1 0 – Výnosy z mimoriadneho odvodu || 60,1 || 0,6 || 0,6 || 0,6 || 0,6 || 0,6 || 0,6 || 0,6 Uveďte spôsob výpočtu vplyvu na príjmy. Vplyv na príjmy je vypočítaný na základe platieb odmien a dôchodkov za mesiac júl a s uplatnením účinku úpravy. [1] Nariadenie Rady (ESUO, EHS, Euratom) č. 300/76 z 9. februára 1976, ktorým sa stanovujú kategórie úradníkov, ktorí majú nárok na príspevky za prácu na zmeny, podmienky poskytovania príspevkov a ich sadzby (Ú. v. ES L 38, 13.2.1976, s. 1). Nariadenie doplnené nariadením (Euratom, ESUO, EHS) č. 1307/87 (Ú. v. ES L 124, 13.5.1987, s. 6). [2] Nariadenie Rady (EHS, Euratom, ESUO) č. 260/68 z 29. februára 1968, ktorým sa určujú podmienky a postup uplatňovania dane v prospech Európskych spoločenstiev (Ú. v. ES L 56, 4.3.1968, s. 8). [3] ABM: riadenie podľa činností – ABB: zostavovanie rozpočtu podľa činností. [4] Vysvetlenie spôsobov hospodárenia a odkazy na nariadenie o rozpočtových pravidlách sú k dispozícii na webovej stránke BudgWeb: http://www.cc.cec/budg/man/budgmanag/budgmanag_en.html. [5] DRP = diferencované rozpočtové prostriedky/NRP = nediferencované rozpočtové prostriedky. [6] EZVO: Európske združenie voľného obchodu. [7] Kandidátske krajiny a prípadne potenciálne kandidátske krajiny západného Balkánu.